
ГОДИШЕН ОТЧЕТ

за дейността на

ДОГОВОРЕН ФОНД

“ЮГ МАРКЕТ МАКСИМУМ”

за 2007 година
I. Развитие и резултати от дейността на Договорен фонд “Юг Маркет Максимум”

“Юг Маркет Максимум” e договорен фонд по смисъла на чл.164а от Закона за публичното предлагане на ценни книжа. Фондът не е юридическо лице и представлява обособено имущество с цел колективно инвестиране в ценни книжа и други ликвидни финансови активи на парични средстав, набрани чрез публично предлагане на дялове, което се осъществява на принципа на разпределение на риска. 

Регистрация и лицензиране на Договорен фонд “Юг Маркет Максимум”
С Решение No 571 – ДФ/02.08.2006 г. Комисията за финансов надзор  издаде разрешение на Управляващо дружество „Юг Маркет Фонд Мениджмънт”АД, гр. Пловдив да организира и управлява дейността на Договорен фонд “Юг Маркет Максимум”. Публичното предлагане на дялове фонда започна на 18.09.2006 г. За обслужване на продажбата и обратното изкупуване на дялове от ДФ “Юг Маркет Максимум”, управляващото дружество “Юг Маркет Фонд Мениджмънт” АД сключи договори с ИП “Юг Маркет” АД-гр. Пловдив, ИП “Евродилинг” АД-гр. Бургас и ИП ”ВИП-7” АД-гр. Варна за ползване на техните офиси и гишета в 12 града в цялата страна. За осигуряване на допълнителна ликвидност и за удобство на инвеститорите, дяловете на ДФ “Юг Маркет Максимум” са регистрирани и могат да се търгуват и на “БФБ – София” АД.

Инвестиционни цели
Основната цел на Договорен фонд “Юг Маркет Максимум” е осигуряването на средно и дългосрочен ръст на стойността на инвестициите на притежателите на дялове чрез реализиране на максималния възможен доход при поемане на умерен до висок риск и осигуряване на ликвидност на инвестициите на притежателите на дялове. Ръстът се осигурява чрез инвестиране във високодоходни активи, а управлението на риска – посредством техники за диверсифициране и взаимно съчетаване на активите. Фондът инвестира преимуществено в български акции, приети за търговия на Българска Фондова Борса, в акции/дялове на други колективни инвестиционни схеми, както и в дългови ценни книжа и инструменти с фиксирана доходност. 

Профил на типичния инвеститор
Основната група инвеститори, към които е насочена дейността на Договорен фонд “Юг Маркет Максимум” са инвеститори с над средните за страната доходи, с добра инвестиционна култура и със средна и висока рискова поносимост. Това са инвеститори, които биха искали да участват на пазара на рискови активи, но не биха приели риска да правят самостоятелен подбор в кои активи да инвестират. Чрез Фонда им се предлага възможност за управление на инвестиционния им риск, при запазване на възможността за реализиране на по-високи доходи.

Инвестиционният продукт на ДФ “Юг Маркет Максимум” е предназначен за лица (граждани, фирми, институции), които:

· са готови да инвестират парични средства в средносрочен и дългосрочен план;

· са готови да поемат умерен до висок инвестиционен риск, с цел реализиране на по-висок доход;

· желаят да имат сигурна и бърза ликвидност, без това да нарушава постигнатия доход от инвестицията;

· искат да диверсифицират риска на собствения си портфейл;

· искат парите им да се управляват от професионалисти на финансовите пазари.

Дяловете на “Юг Маркет Максимум” са подходящи за български и чуждестранни физически лица, фирми и институции, които желаят да инвестират част от средствата си на финансовите пазари, в диверсифициран продукт, структуриран предимно от акции, при средно до високо ниво на риск и възможност за постигане на по-висока доходност.  

Инвестиционна стратегия и политика
Инвестиционната стратегия на ДФ “Юг Маркет Максимум” предвижда реализирането основно на капиталови печалби от ценни книжа и в по-малка степен на приходи от дивиденти/доходи от дялови ценни книжа, както и текущи доходи от дългови ценни книжа и други финансови инструменти. За постигане на инвестиционните цели се прилага стратегия за активно управление на портфейла от ценни книжа и парични средства. 


Структура на активите на ДФ “Юг Маркет Максимум”
Набраните средства от продажба на дялове на ДФ “Юг Маркет Максимум”  през 2007 година бяха инвестирани в съответствие с Правилата и Проспекта на фонда, при спазване на изисквания и ограничения, залегнали в Закона за публичното предлагане на ценни книжа и подзаконовите актове по прилагането му. През 2007 година активите на фонда нарастнаха 15 пъти и към края на годината общия им размер достигна 16 205 868 лв. Структура на инвестициите в портфейла на ДФ “Юг Маркет Максимум” в началото и края на отчетния период в стойностно изражение и като процент от общата стойност на активите на фонда е представена в Таблица 1.

Таблица 1: Структура на активите на  ДФ “Юг Маркет Максимум”
	активи 
	01.01.2007 г.
	31.12.2007 г.

	
	лева
	% 
	лева
	%

	Капиталови ценни книжа
	638 103.75
	62.63%
	7 240 625.71
	44.68%

	Дългови ценни книжа
	59 832.20
	5.87%
	1 102 601.59
	6.80%

	Дялове на КИС
	-
	-
	624 545.70
	3.85%

	Парични средства 
	304 022.39
	29.84%
	2 989 879.26
	18.45%

	Депозити
	-
	-
	3 005 595.14
	18.55%

	Вземания
	16 911.20
	1.66%
	1 242 620.66
	7.67%

	Общо активи
	1 018 869.54
	100.00%
	16 205 868.06
	100.00%


Структурата на активите на договорния фонд към 31.12.2007 г., отразяват извършените през годината промени в портфейла. По-консервативното управление на активите през периода, доведе до нарастване на дела на паричните средства и еквиваленти в общите активи за сметка на дела на ценните книжа. Към 31.12.2007 г. ДФ “Юг Маркет Максимум” има вземания в размер на 1 242 621.00 лв., свързани с придобиването на акции на две публични дружества 1 235 626.00 лв и 6 995.00 лв начислени лихви по банкови депозити. Графично представена, структурата на активите е както следва:

[image: image1.emf]Обща структура на активите

18.45%

18.55%

56.20%

6.80%

парични средства по разпл. сметка депозити

акции и вземания свързани с акции облигации


По отношение на валутната диверсификация, активите са деноминирани основно в местна валута (BGN), като единствените деноминирани в чужда валута активи са притежаваните от договорния фонд облигации.

По отношение алокацията на активите на фонда към края на 2007 г. , детайлен преглед по видове и сектори на икономиката, може да се направи с долната графика.

Както е видно, с най-голям дял в активите са паричните средства в разплащателни сметки и депозити. Следващи по тегло са инвестициите в компании от строителния сектор, чийто дял надхвърля 13 процента, но поради извършено намаляване на номиналната стойност на акциите на „Холдинг Пътища”, по-голямата част от експозицията е под формата на вземания. Следващи по тегло се инвестициите в холдингови компании с диверсифициран портфейл от дъщерни предприятия. Добивната и преработващата промишленост също заемат голям относителен дял от активите, както и инвестициите в дружества със специална инвестиционна цел.
Структура на текущите задължения на ДФ “Юг Маркет Максимум”
Към 31.12.2007 г. Договорен фонд “Юг Маркет Максимум” има текущи задължения в размер на 37 476 лв., като най-голям е делът на задълженията към Управляващото дружество. Детайлна справка за задълженията на фонда е представена в Таблица 2.
Таблица 2: Текущи пасиви на ДФ “Юг Маркет Максимум” към 31.12.2007 г.
	текущи пасиви
	лева 
	%

	Задължения към Управляващото дружество, в т.ч.
	26 171.00
	69.83%

	Такса управление
	26 027.00
	69.45%

	Комисионни обратно изкупуване
	144.00
	0.38%

	Задължение към Банка депозитар
	750.00
	2.00%

	Задължение към Инвестиционни посредници
	4 052.00
	10.81%

	Задължения по парични средства на клиенти
	6 503.00
	17.35%

	общо текущи задължения
	37 476.00
	100.00%


Собствен капитал на ДФ “Юг Маркет Максимум” 
Към 31.12.2007 г. собствения капитал на ДФ “Юг Маркет Максимум” достигна 16 168 392 лв. В сравнение с предходната година собствените средства нарастват с близо 1 495%. През отчетния период са емитирани 6 494 828 дяла и са изкупени обратно 1 383 822 дяла с номинална стойност 1 лев. Към края на 2007 г. дяловете в обращение са 5 879 996 броя.
Друг елемент на собствения капитал са резервите при емитиране и обратно изкупуване на дялове. През отчетния период резервите нарастват с 7 144 931 лв., формирани като разлика между премии при емитиране и обратно изкупуване на дялове в размер на 9 254 984 лв. и отбиви при емитиране и обратно изкупуване на дялове на стойност 2 110 053 лв. 
През отчетния период постигнатият финансовият резултат е печалба в размер на 2 898 709 лв. 
Детайлна справка за движението на капитала на ДФ “Юг Маркет Максимум” през 2007 г. е представена в следващата таблица

Таблица 3: Движение на капитала на ДФ “Юг Маркет Максимум” в лева
	 
	Дялове в обращение
	Финансов резултат
	Резерви
	Общо

	Баланс към 01.01.2007 г.
	768 990.00
	137 421.00
	107 335.00
	1 013 746.00

	Емитирани дялове по номинал
	6 494 828.00
	 
	 
	6 494 828.00

	Обратно изкупени дялове по номинал
	1 383 822.00
	-
	-
	1 383 822.00

	Дялове в обращение
	5 879 996.00
	-
	-
	5 879 996.00

	Финансов резултат за текущия период
	-
	2 898 709.00
	-
	2 898 709.00

	Премии при емитиране и обратно изкупуване
	-
	-
	9 254 984.00
	9 254 984.00

	Отбиви при емитиране и обратно изкупуване
	-
	-
	2 110 053.00
	2 110 053.00

	Резерв от емитиране и обратно изкупуване
	-
	-
	7 144 931.00
	7 144 931.00

	Баланс към 31.12.2007г.
	5 879 996.00
	3 036 130.00
	7 252 266.00
	16 168 392.00


Финансов резултат за 2007 г.
Общият размер на реализираните през 2007 г. приходи от ДФ “Юг Маркет Максимум” е 15 267 519 лв. Приходите   са формирани от получени  дивиденти, от операции с финансови активи и ежедневна преоценка на притежаваните от фонда финансови активи и приходи от лихви по предоставени депозити. Спрямо предходният отчетен период приходите от дейността на фонда са нарастнали с 15 034 459 лв. Подробна информация за размера на реализираните приходи по видове е представена в Таблица 4. 
Таблица 4: Приходи на ДФ “Юг Маркет Максимум” за 2007 г.  в лева
	приходи
	лева
	%

	1. Приходи от дивиденти
	10 767.00
	0.07%

	2. Положителни разлики от операции с финансови активи
	3 771 301.00
	24.70%

	3. Приходи от преоценка на финансови активи и инструменти
	11 435 479.00
	74.90%

	4. Приходи от лихви
	49 972.00
	0.33%

	Общо приходи
	15 267 519.00
	100.00%


През 2007 г. разходите за дейността на фонда са в размер на  12 368 810 лв. Основно перо в разходите за дейността заемат финансовите разходи, които са на стойност 12 193 758 лв. Финасовите разходи на ДФ “Юг Маркет Максимум” са свързани с операции с финансовите активи на фонда, отрицателни разлики при ежедневната преоценка на активите и банкови такси и комисионни. Нефинансовите разходи на фонда се формират от изплатените възнаграждения на управляващото дружество за управление на дейността на фонда в размер на 165 969 лв., възнаграждение на Банката депозитар в размер на 9 000 лв. и други разходи за външни услуги в размер на 83 лв.
Подробна информация за разходите на фонда през 2007 г. по видове е представена в следващата таблица.
Таблица 5: Разходи, свързани с дейността на ДФ “Юг Маркет Максимум” за 2007 г.  в лева
	разходи
	лева
	%

	Разходи по операции с финансови инструменти
	870 743.00
	7.04%

	Разходи от последваща оценка на финансови активи
	11 320 343.00
	91.52%

	Други финансови разходи
	2 672.00
	0.02%

	Разходи за външни услуги
	175 052.00
	1.42%

	Общо разходи
	12 368 810.00
	100.00%


Годишните оперативни разходи за сметка на Фонда, включително възнаграждението на управляващото дружество, са поддържани под определения в Проспекта размер от 4% от средногодишната нетна стойност на активите му и са представени в следващата таблица.
Таблица 6: Оперативни разходи на ДФ “Юг Маркет Максимум” за 2007 г.  в лева
	оперативни разходи
	Стойност (лв)
	% от средната нетна стойност на активите

	Възнаграждение на Управляващото дружество
	165 969.00
	2.91%

	Възнаграждение на Банката депозитар
	9 000.00
	0.16%

	Други разходи
	2 755.00
	0.05%

	Общо:
	177 724.00
	3.12%


Ликвидност

Поддържането и управлението на ликвидността на ДФ “Юг Маркет Максимум” се осъществяваше от УД “Юг Маркет Фонд Мениджмънт” АД при спазване на изискванията на закона и вътрешните правила. Отдел “Счетоводство” на Управляващото дружество изготвя Отчет за ликвидността на фонда, който се предоставя на Комисията за финансов надзор. 

Промени в цената на един дял
Номиналната стойност на 1 дял на ДФ “Юг Маркет Максимум” е 1,00 лв.

Броят дялове на Фонда се променя в резултат на тяхната продажба или обратно изкупуване. Нетната стойност на активите на един дял е равна на нетната стойност на активите на Договорния Фонд, изчислена съгласно Правилата на фонда, разделена на броя на дяловете на Фонда в обръщение към момента на това определяне.

Резултатите от управлението на активите на фонда през 2007 година могат бъдат синтезирани в следната таблица:

	 
	в края на 2006 г.
	в края на 2007 г.
	ръст в %

	Нетна стойност на управляваните активи
	1 013 746 лв.
	16 168 392 лв.
	1494.92%

	Нетна стойност на активите на един дял
	1.3184 лв.
	2.7497 лв.
	108.56%


Хронологично, измененията в нетната стойност на активите на един дял могат да бъдат проследени от долната графика

Обобщена информация за постигнатите резултати от ДФ “ Юг Маркет Максимум” през 2007 г. се представя със следващата таблица:
	ПОКАЗАТЕЛИ
	2006 г.
	2007 г.

	
	
	

	Стойност на активите в началото на периода
	0.00
	1 018 870.00

	Стойност на активите към края на перида
	1 018 870.00
	16 205 868.00

	Стойност на текущите задължения в началото на периода
	0.00
	5 124.00

	Стойност на текущите задължения към края на периода
	5 124.00
	37 476.00

	Общи приходи от дейността към края на периода
	233 060.00
	15 267 519.00

	Общо разходи за дейността към края на периода
	95 640.00
	12 368 810.00

	Балансова печалба към края на периода
	137 420.00
	2 898 709.00

	НСА в началото на периода
	0.00
	1 013 746.00

	НСА към края на периода
	1 013 746.00
	16 168 392.00

	Брой издадени дялове към края на периода
	768 990.00
	5 879 996.00

	Средна НСА за периода
	404 763.36
	5 701 151.21

	Емисионна стойност към края на периода
	1.3184
	2.7497

	Цена на обратно изкупуване
	1.2920
	2.6947


ІІ. Събития, които са настъпили след датата, към която е съставен годишния финансов отчет

Ръководството на УД “Юг Маркет Фонд Мениджмънт” АД, организиращо и управляващо дейността на ДФ “Юг Маркет Максимум”, декларира, че за периода след датата, към която е съставен годишният финасов отчет до датата на изготвянето му, не са настъпили важни и значителни за дейността на дружеството некоригиращи събития, неоповестяването на които би повлияло за вярното и честно представяне на финансовия отчет.






ІІІ.  Предвиждано развитие на ДФ “Юг Маркет Максимум”
Основна цел на УД “Юг Маркет Фонд Мениджмънт” АД при управлението на активите на ДФ “Юг Маркет Максимум” е да осигури нарастване на стойността на инвестицииите чрез реализиране на капиталова и дивидентна печалба при умерен до висок риск. Активното управление на портфейла на фонда ще е в основата на стратегията за постигане на висока доходност, като ще се селектират финансови инструменти с потенциал на растеж на цените им, определен по технически и фундаментални параметри. За портфейла ще бъдат подбирани активи с параметри, които в максимална степен отговарят на инвестиционната цел на фонда– осигуряването на средно и дългосрочен ръст на стойността на инвестициите на притежателите на дялове чрез реализиране на максималния възможен доход при поемане на умерен до висок риск и осигуряване на ликвидност на инвестициите на притежателите на дялове. Основният критерий, по който ще бъдат подбирани активите е те да имат потенциал за растеж по-висок от този на икономиката като цяло. Ще се подбират акции на дружества, които са водещи в своя бранш, имат нарастващ пазарен дял, управлявани са професионално и в интерес на всички акционери и чиито приходи и печалби нарастват значително и се очаква този ръст да продължи и в бъдеще. За България това може да са основно книжата, включени в официалния индекс на “БФБ – София” - СОФИКС, както и акции на други дружества със сравнително висока ликвидност и капитализация, притежаващи перспективни фундаментални характеристики и добри технически параметри.

Друг критерий, който е следствие на избрания модел за активно управление  на портфейла е изискването активите да са със сравнително висока ликвидност, тоест да могат да бъдат реализирани във всеки един момент без значителни загуби. За целта активите трябва да са активно търгувани на регулиран пазар в обеми, които дават достатъчно представителна оценка за справедливата им стойност.   
Не на последно място инструментите ще бъдат подбирани така, че портфейла на фонда да е максимално диверсифициран и защитен срещу неблагоприятни движения на цените на финансовите пазари.  Затова една част от набраните средства ще бъде използвана за инвестиции в дългови инструменти, които да служат като гаранция срещу евентуално неблагоприятно движение на цените на другите активи, както и да спомагат за по-добрата ликвидност на дружеството. Такъв тип инструменти могат да бъдат по-дългосрочните емисии държавни ценни книжа, гарантирани от българската държава, някои от емисиите ипотечни облигации, издадени от български банки с наложено пазарно име, висок кредитен рейтинг и отлични финансови показатели както и емисии корпоративни облигации на крупни български компании. По отношение на отрасловата структура ДФ «Юг Маркет Максимум» ще инвестира приоритетно, но не само в ценни книжа, издавани от емитенти от секторите туризъм, фармацевтика, хранително-вкусова промишленост, химическа промишленост, телекомуникации, информационни технологии, машиностроене, енергетика и енергийни ресурси. Конкретното разпределение на инвестициите по сектори ще зависи от текущото състояние на съответния отрасъл и компаниите в него.

През 2008 година ръководството на УД „Юг Маркет Фонд Мениджмънт” АД  ще насочи усилията си към привличане на нови и институционални инвеститори. УД „Юг Маркет Фонд Мениджмънт” АД предвижда нарастване на нетната стойност на активите  на управляваният от него договорен фонд “Юг Маркет Максимум” до около 20 млн лева към края на 2008 г.

В съответствие с направения отчет и анализ на дейността на ДФ ”Юг Маркет Максимум”, ръководството на УД “Юг Маркет Фонд Мениджмънт” АД ще положи всички усилия за постигането на поставените инвестиционни цели.

ІV. Информация относно програмата за прилагане на международно признатите стандарти за добро корпоративно управление

През 2006 година Съветът на директорите на УД “Юг Маркет Фонд Мениджмънт” АД прие Програма за прилагане на международно признатите стандарти за добро корпоративно управление. Основната цел на тази програма е да дава стимул на управителните органи и ръководството да преследват цели, които са в интерес преди всичко на инвеститорите, чиито средства управлява, а след това и в полза на „Юг Маркет Фонд Мениджмънт” АД, както и да улеснява ефикасния надзор, като по този начин насърчава по-ефективното използване на корпоративните ресурси. През 2007 година не са постъпили предложения за промяна на Програмата.

 При осъществяване на дейността си по организиране и управление на дейността на ДФ “Юг Маркет Максимум” през 2007 година ръководството и служителите на УД “Юг Маркет Фонд Мениджмънт” АД се ръководиха от основните приоритетни цели, залегнали в Програмата за добро корпоративно управление, а именно: 
- гарантиране правата на всички притежатели на дялове от ДФ “Юг Маркет Максимум” чрез стриктно спазване на нормативната уредба, Правилата и Проспекта за публично предлагане на дялове на фонда; 
- подобряване нивото на информационна обезпеченост на притежатели на дялове, повишаване прозрачността и публичността на процесите, свързани с разкриване на информация. Своевременното и точно разкриване на информацията, свързана с дейността на Фонда е от ключово значение за вземането на решения от страна на инвеститорите, особено като се има предвид факта, че нетната стойност на активите се изменя всеки работен ден, което води и до изменение на емисионната стойност и цената на обратно изкупуване на дяловете, а следователно и на доходността на един дял. Тези обстоятелства пораждат необходимостта от ежедневна и възможно най-подробна информираност на съществуващите и потенциалните притежатели на дялове, относно стойността на тяхната инвестиция. Управляващото дружество предоставя в срок и пълен обем  информация за дейността на Фонда, съгласно разпоредбите на ЗППЦК, Наредбата за изискванията към дейността на инвестиционните дружества и договорните фондове и други нормативни актове, регламентиращи дейността му. Инвеститорите и притежатели на дялове от ДФ “Юг Маркет Максимум” могат да намерят информация за Фонда чрез интернет страниците на Управляващото Дружество, КФН и БФБ-София АД, както и актуална емисионна стойност/цената на обратно изкупуване на дялове, ежедневно във  в. „Пари” и в. „Дневник”.

- осигуряване на възможност за ефективен надзор върху дейността на управителния орган, както от страна на държавните регулаторни органи, така и от страна на притежатели на дялове;
- постигане на солидна финансова стабилност и осигуряване на адекватна доходност на притежатели на дялове.
V. Политика на ръководството на „Юг Маркет Фонд Мениджмънт” АД, управляващо дейността на ДФ “Юг Маркет Максимум” по отношение на риска

Ликвиден риск: Ликвиден риск за Фонда може да възникне в случай, че по голяма част от инвеститорите подадат поръчки за обратно изкупуване на дялове, което ще доведе до намаляване на свободните парични средства на Фонда. Структурата на активите трябва да позволява безпрепятствено осъществяване на дейността. За намаляване на този риск Фондът се стреми да инвестира в ценни книжа със сравнително добра норма на ликвидност, с което да се постигнат два ефекта – постигане на коректна оценка за състоянието на активите и осигуряване на евентуален „изход” от направената инвестиция и лесно реализиране на натрупаната доходност.

Политически риск: Политическият риск е свързан с промяна в политическото устройство на страната, което от своя страна, би довело до промяна на пазарните условия и цените на активи, в които е инвестирал Договорен фонд “Юг Маркет Максимум”. За намаляване на този риск управляващото дружество смята предварително да оценява този фактор и неговото евентуално въздействие върху стойността на активите на Фонда, както и да предприема действия към запазване на натрупаната доходност и ограничаване на потенциалните негативни въздействия.

Пазарен риск: Пазарният риск представлява промяна в цените на дяловете на Фонда в резултат на промяна в оценката на нетните активи, които зависят от промени в икономическата и пазарна среда. Управляващото дружество преизчислява стойността на активите всеки работен ден под контрола на Банката Депозитар. 

Лихвен Риск: Лихвеният риск е свързан с несигурността от възвращаемостта на дадена инвестиция, свързана с промени в пазарните нива на лихвените проценти (пример: възможността дългов инструмент с фиксирана лихва да намали стоиността си като резултат от покачването на лихвените нива). Промяната на лихвените нива в България, Еврозоната, САЩ и в световен план е изключително важен показател, които трябва да бъде отблизо следен от отдела за риск и анализи, за да се реагира адекватно при необходимост.

Валутен риск: Валутният риск е свързан със загуби, настъпили вследствие на промени във валутните курсове, неблагоприятни за инвестициите на ДФ ЮГ Маркет Максимум. Отделът за анализ и риск следи стратегията за ограничаване на валутния риск по всяко време да бъде хеджираща и да не се превръща в спекулативна. На този етап обменният курс на Българския лев спрямо еврото е фиксиран, което намалява до голяма степен наличието на валутен риск в следствие преоценка на активите.

